CELEX: 62011CO0038
Language: mt
Date: 2012-06-18
Title: Digriet tal-Qorti tal-Ġustizzja (Il-Ħames Awla) tat-18 ta’ Ġunju 2012.#Amorim Energia BV vs Ministério das Finanças e da Administração Pública.#Talba għal deċiżjoni preliminari — Supremo Tribunal Administrativo — Interpretazzjoni tal-Artikoli 63 u 65 TFUE — Leġiżlazzjoni nazzjonali li tissuġġetta d-dividendi mqassma lil kumpanniji mhux residenti għal sistema fiskali inqas favorevoli minn dik applikabbli għad-dividendi mqassma lill-kumpanniji residenti — Ħtieġa ta’ perijodu minimu ta’ żamma tal-azzjonijiet itwal u ta’ sehem azzjonarju minimu ikbar għall-kumpanniji mhux residenti.#L-ewwel subparagrafu tal-Artikolu 104(3) tar-Regoli tal-Proċedura — Artikoli 49 TFUE u 54 TFUE — Artikoli 63 TFUE u 65 TFUE — Direttiva 90/435/KEE — Artikolu 3(2) — Leġiżlazzjoni fiskali — Taxxa fuq il-kumpanniji — Taxxa fuq id-dividendi — Taxxa f’ras il-għajn — Eżenzjoni — Żamma ta’ sehem minimu fil-kumpannija li tqassam id-dividendi — Kundizzjonijiet — Perijodu minimu ta’ żamma mhux interrotta tal-imsemmi sehem — Kundizzjonijiet — Kumpanniji benefiċjarji residenti u mhux residenti — Differenza fit-trattament.#Kawża C‑38/11.

Digriet tal-Qorti tal-Ġustizzja (Il-Ħames Awla) tat-18 ta’ Ġunju 2012 — Amorim Energia BV vs Ministério das Finanças e da
            Administração Pública
      (Kawża C-38/11)
      “L-ewwel subparagrafu tal-Artikolu 104(3) tar-Regoli tal-Proċedura — Artikoli 49 TFUE u 54 TFUE — Artikoli 63 TFUE u 65 TFUE — Direttiva 90/435/KEE — Artikolu 3(2) — Leġiżlazzjoni fiskali — Taxxa fuq il-kumpanniji — Taxxa fuq id-dividendi — Taxxa f’ras il-għajn — Eżenzjoni — Żamma ta’ sehem minimu fil-kumpannija li tqassam id-dividendi — Kundizzjonijiet — Perjodu minimu ta’ żamma mhux interrotta tal-imsemmi sehem — Kundizzjonijiet — Kumpanniji benefiċjarji residenti u mhux residenti — Differenza fit-trattament”
      1.                     Moviment liberu tal-kapital u libertà tal-pagamenti — Dispożizzjonijiet tat-Trattat — Kamp ta’ applikazzjoni — Leġiżlazzjoni
            nazzjonali li tkopri ishma fil-kapital ta’ impriża mqassma biss bl-intenzjoni li jsir investiment finanzjarju mingħajr l-intenzjoni
            li tiġi influwenzata l-ġestjoni u l-kontroll tagħha — Inklużjoni — Nuqqas ta’ applikabbiltà tad-dispożizzjonijiet li jirregolaw
            il-libertà ta’ stabbiliment (Artikolu 63 TFUE) (ara l-punti 37-39)
      2.                     Moviment liberu tal-kapital u libertà tal-pagamenti — Restrizzjonijiet — Leġiżlazzjoni fiskali — Taxxa fuq il-kumpanniji —
            Taxxa fuq id-dividendi mqassma minn kumpannija residenti lil kumpannija benefiċjarja mhux residenti li għandha sehem ogħla
            minn 10 % iżda iktar baxx minn 20 % tal-kapital azzjonarju tal-kumpannija distributriċi — Eżenzjoni tad-dividendi mqassma
            lill-kumpanniji azzjonisti residenti li għandhom l-istess tip ta’ ishma — Inammissibbiltà — Limiti — Newtralizzazzjoni, permezz
            ta’ ftehim għall-ħelsien mit-taxxa doppja, tal-effetti ta’ restrizzjoni bħal din għall-moviment liberu tal-kapital — Evalwazzjoni
            mill-qorti nazzjonali (Artikoli 63 TFUE u 65 TFUE) (ara l-punti 52-69 u d-dispożittiv 1)
      3.                     Moviment liberu tal-persuni — Libertà ta’ stabbiliment — Leġiżlazzjoni fiskali — Taxxa fuq il-kumpanniji — Taxxa fuq id-dividendi
            — Rimbors tat-taxxa f’ras il-għajn imposta fuq dividendi mqassma minn kumpannija residenti lil kumpannija residenti fi Stat
            Membru ieħor bil-kundizzjoni, għal din tal-aħħar, li żżomm sehem ogħla minn 20 % b’mod mhux interrott għal sentejn — Ittardjar
            tal-eliminazzjoni tat-taxxa doppja tad-dividendi — Inammissibbiltà — Limiti — Newtralizzazzjoni, permezz ta’ ftehim għall-ħelsien
            mit-taxxa doppja, tal-effetti ta’ restrizzjoni bħal din għal-libertà ta’ stabbiliment — Evalwazzjoni mill-qorti nazzjonali
            (Artikoli 49 TFUE u 54 TFUE) (ara l-punti 70-84 u d-dispożittiv 2)
      Suġġett
      
         
               Talba għal deċiżjoni preliminari — Supremo Tribunal Administrativo — Interpretazzjoni tal-Artikoli 63 u 65 TFUE — Leġiżlazzjoni
                  nazzjonali li tissuġġetta d-dividendi mqassma lil kumpanniji mhux residenti għal sistema fiskali inqas favorevoli minn dik
                  applikabbli għad-dividendi mqassma lill-kumpanniji residenti — Ħtieġa ta’ perijodu minimu ta’ żamma tal-azzjonijiet itwal
                  u ta’ sehem azzjonarju minimu ikbar għall-kumpanniji mhux residenti.
               
            Dispożittiv
      
         
                  1)
               
               
                  
               
               
                  	L-Artikoli 63 TFUE u 65 TFUE jipprekludu l-leġiżlazzjoni ta’ Stat Membru, bħal dik inkwistjoni fil-kawża prinċipali, li ma
                     tippermettix lil kumpannija residenti fi Stat Membru ieħor li żżomm, f’kumpannija residenti fil-Portugall, sehem ogħla minn 10 %
                     iżda iktar baxx minn 20 %, li tikseb l-eżenzjoni mit-taxxa f’ras il-għajn fuq it-tqassim tad-dividendi li saru mill-kumpannija
                     residenti fil-Portugall u b’hekk tissuġġetta lil dawn id-dividendi għat-taxxa doppja, filwaqt li, meta d-dividendi jitqassmu
                     lill-kumpanniji azzjonarji residenti fil-Portugall u li għandhom l-istess tip ta’ ishma, tali taxxa doppja tad-dividendi ma
                     sseħħx. Meta Stat Membru jinvoka ftehim għall-ħelsien mit-taxxa doppja, konkluż ma’ Stat Membru ieħor, hija l-qorti nazzjonali
                     li għandha tistabbilixxi jekk dan il-ftehim għandux jittieħed inkunsiderazzjoni u, jekk ikun il-każ, li tivverifika jekk dan
                     jinnewtralizzax l-effetti tar-restrizzjoni għall-moviment liberu tal-kapital.
                  
               
            
         
                  2)
               
               
                  
               
               
                  	L-Artikoli 49 TFUE u 54 TFUE jipprekludu leġiżlazzjoni ta’ Stat Membru, bħal dik inkwistjoni fil-kawża prinċipali, li tippermetti
                     lil kumpannija residenti fi Stat Membru ieħor li żżomm, f’kumpannija residenti fil-Portugall, sehem ogħla minn 20 % li tikseb
                     ir-rimbors tat-taxxa f’ras il-għajn fuq it-tqassim tad-dividendi li saru mill-kumpannija residenti fil-Portugall biss meta
                     hija tkun żammet tali sehem b’mod mhux interrott għal sentejn u b’hekk tittardja l-eliminazzjoni tat-taxxa doppja fir-rigward
                     tal-kumpanniji azzjonarji residenti fil-Portugall, li għandhom l-istess tip ta’ ishma. Meta Stat Membru jinvoka ftehim għall-ħelsien
                     mit-taxxa doppja, konkluż ma’ Stat Membru ieħor, hija l-qorti nazzjonali li għandha tistabbilixxi jekk dan il-ftehim għandux
                     jittieħed inkunsiderazzjoni u, jekk ikun il-każ, li tivverifika jekk dan jinnewtralizzax l-effetti tar-restrizzjoni għal-libertà
                     ta’ stabbiliment.